Կայք (Արագածոտնի մարզ)

Կայք, գյուղ Արագածոտնի մարզի Ապարան համայնքում, Ապարան քաղաքից հյուսիս-արևելք։ Մարզկենտրոնից գտնվում է 29 կմ հեռավորության վրա: Գյուղը գտնվում է Ծաղկունյաց լեռնաշղթայի արևմտյան լանջին` ծովի մակարդակից 1850 մ բարձրության վրա։

 Կլիման 
Կլիման բարեխառն լեռնային է։ Ձմեռները տևական են, ցուրտ, հաստատուն ձնածածկույթով։ Ամառները տաք են, համեմատաբար խոնավ։ Հուլիսյան միջին ջերմաստիճանը տատանվում է 160-180, հունվարյանը` -60,-80։ Մթնոլորտային տարեկան տեղումների քանակը 450-600 մմ։ Բնական լանդշաֆտները սևահողային տափաստաններ են։

 Անվանում 
Նախկինում ունեցել է Մելքոնքենդ, Մելքումքենդ, Մյուլք, Մուլկի ,Մուլքի գյուղ անվանումները: Կայք է վերանվանվել 2006 թվականի հուլիսի 4-ին։

 Բնակչություն 
Կայք գյուղի բնակչության նախնիները գաղթել են Ալաշկերտի, Մուշի, Խոյի և Սալմաստի շրջանների գյուղերից 1828-1829 թվականներին։ Ըստ 2005 թվականի ազգային վիճակագրական ծառայության տվյալների գյուղի բնակչության թիվը կազմել է 521 մարդ։ Սեռային կազմում տղամարդիկ կազմում են 49%, կանայք` 51%։ Բնակչության մեջ մինչաշխաատունակ տարիքի բնակիչները կազմում են 30%, աշխատունակները` 55%, հետաշխատունակները` 15%։

Կայք գյուղի ազգաբնակչության փոփոխությունը.

 Տնտեսություն 
Բնակչությունը զբաղվում է անասնապահությամբ և բանջարաբուծությամբ։ Գյուղն ունի առկա 148 տնտեսություն։ Ունի դպրոց, գրադարան, բուժկետ, կապի հանգույց։ Տնտեսության գլխավոր ճյուղը գյուղատնտեսությունն է։ Գյուղատնտեսական հողահանդակները օգտագործվում են գլխավորապես որպես արոտավայրեր, վարելահողեր։ Քաղաքացիների սեփականությունը կազմում է համայնքի տարածքի մոտ 51%։ Պահուստային հողերից արոտավայրերը զբաղեցնում են 127 հա, մոտ 71 հա` վարելահողեր։ Զբաղվում են դաշտավարությամբ, բանջարաբոստանային, կերային կուլտուրաների մշակությամբ։ Զբաղվում են խոշոր և մանր եղջերավոր անասնաբուծությամբ, թռչնաբուծությամբ։ Արդյունաբերություն չունի։

 Պատմամշակութային կառույցներ 
Գյուղում պահպանվել է 16-րդ դարի սուրբ Աստվածածին եկեղեցին։

 Տես նաև 
 Մուլքիի պատմության և մշակույթի անշարժ հուշարձանների ցանկ (Արագածոտնի մարզ)

 Աղբյուր 
 Կայք համայնքի մասին Արագածոտնի մարզի կայքէջում 

 Ծանոթագրություններ 

Կատեգորիա:Արագածոտնի մարզի գյուղեր